রাজধানীর সেগুন বাগিচায় অবস্থিত শিল্পকলা একাডেমির জাতীয় নাট্যশালার স্টুডিও থিয়েটার মিলনায়তনে মঞ্চস্থ হতে যাচ্ছে শুন্যন রেপার্টরি থিয়েটারের দর্শক নন্দিত প্রযোজনা ‘লালজমিন’। নাটকটি লিখেছেন দেশের অন্যতম নাট্যকার মান্নান হীরা। মোমেনা চৌধুরীর একক অভিনয়ে নাটকটি মঞ্চায়িত হবে। নাটকটির নির্দেশনা দিয়েছেন ঢাকা বিশ্ববিদ্যালয়ের নাট্যকলা বিভাগের শিক্ষক সুদীপ চক্রবর্তী।